HARIDUS- JA TEADUSMINISTEERIUMI ÜLDHARIDUSOSAKONNA HARIDUSLIKU LÕIMUMISE PROJEKTIDE AVALIKU KONKURSI KORD 2016. aastal

**1. Haridusliku lõimumise projektide avaliku konkursi eesmärk on:**

1.1. väärtustada etnilist ja keelelist mitmekesisust Eestis

1.2 toetada Eesti Elukestva Õppe Strateegia üldharidusprogrammi Meetme 2 (võrdsete võimaluste tagamine ja väljalangevuse vähendamine üldhariduses) tegevuse 2.2. elluviimist (eesti keelest erineva emakeelega ja eesti keelest erineva õppekeelega õppijatele võimaluste tagamine eesti keele omandamiseks iseseisva keelekasutaja tasemel);

1.3. luua tingimused üldhariduskoolide vahelisele koostööle eesmärgiga kinnistada eesti keel suhtluskeelena Eestis elavate erinevatest rahvustest noorte vahel

**2. Abikõlbulikuks loetakse projekt:**

2.1. mille õpilaste koostöiste tegevuste kestus on vähemalt neli järjestikku päeva, selleks, et luua võimalused grupikuuluvuse tekkeks erinevate kodukeeltega õpilaste vahel;

2.2. kus on arvestatud kaasava hariduse ja kaasava noorsootöö järgnevaid põhimõtteid:

2.2.1. tegevuste planeerimisfaasi kaasatakse[[1]](#footnote-1) ka õpilasi; I kooliastme puhul õpilasi ja lapsevanemaid;

2.2.2. tegevustes luuakse osalusvõimalus ka riskinoortele (noored, kelle osalusaktiivsus on takistatud majanduslike, geograafiliste või tervislike iseärasuste tõttu; roma noored; käitumisprobleemidega noored; noored, kes on rahvusvahelise kaitse taotlejad või rahvusvahelise kaitse saajad; uussisserändajad, kes on Eestis viibinud kolm aastat ja vähem vm noored, kellel on vähemad võimalused koolivälisteks tegevusteks );

2.3. kuhu on kaasatud vähemalt kaks kooli ja õpilaste valikul on arvestatud p. 2.9. tingimust

2.4. mille tegevused toimuvad ajavahemikus aprill – detsember 2016;

2.5. mille taotletav toetus ei ületa 8000 eurot;

2.6. mille omaosalus on vähemalt 5% tegevuskuludeks

2.7. mis on esitatud tähtaegselt;

2.8. mille otseseks sihtgrupiks on eesti keelest erineva kodukeelega ja eesti kodukeelega õpilased osakaalus vähemalt 30/70 ühe või teise sihtgrupi kasuks

2.9. mis on esitatud Haridus- ja Teadusministeeriumi poolt ette antud vormil (Lisa 1)

**3. Toetust võib taotleda:**

3.1. munitsipaal- või riigi üldhariduskool ja mittetulundusühinguna tegutsev erakool (osaühinguna või aktsiaseltsina tegutsev erakool võivad olla projekti partneriks);

3.2. avalik-õiguslikud asutused ning omavalitsus- ja riigiasutuses, kui on täidetud punkti 2.4 tingimused;

3.3. noorsootöö valdkonnas tegutsev mittetulundusühing, kui on täidetud punkti 2.4. tingimused.

**4. Hindamise kriteeriumid:**

4.1. projekti vastavus toetuse eesmärgile (vastab punktile 1);

4.2. projekti abikõlblikkus (vastab punktile 2);

4.3. taotleja on õigustatud saama toetust (vastab punktile 3);

4.4. projekt on teostatav (realistlikud tähtajad, läbimõeldud tegevuskava, tulemused on konkreetsed ja mõõdetavad);

4.5. projekti tegevused toimuvad Eestis

4.6. eelarve on mõistlik, realistlik ja läbimõeldud.

4.7 taotluste hindamisel arvestatakse seda, et üks kool võib osaleda maksimaalselt kahes projektis, sealjuures on eelistatud ühe kooli piires erinevatele kooliastmetele suunatud projektid

**5. Otsuse tegemine**

5.1. esitatud projekti osas teeb üldharidusosakonna juhataja poolt kokku kutsutud hindamiskomisjon üld- ja kutseharidusosakonna asekantslerile ettepaneku:

5.1.1. rahuldada taotlus täies mahus;

5.1.2. rahuldada taotlus osaliselt;

5.1.3. lükata taotluse rahuldamine edasi (soovitused taotluse muutmiseks sisu või

eelarve osas);

5.1.4. jätta taotlus rahuldamata (kui projekt ei vasta toetuse eesmärgile, kui projekt

ei ole abikõlbulik, kui taotleja ei ole õigustatud saama toetust, kui projekti

teostatavus on kaheldav, kui eelarve on ebamõistlik). T

5.1.5. Toetuse saanud projektid avalikustatakse Haridus- ja Teadusministeeriumi kodulehel 4. aprillil 2016

**6. Eraldamise kasutamine**

6.1. toetuse saajaga sõlmitakse riigieelarvelise toetuse leping koos sellest tulenevate

kohustuste ja õigustega.

**7. Konkursi ajakava**

25. jaanuar – konkursi välja kuulutamine

1. märts – projektide laekumise tähtaeg

4. aprill – otsuse teatavakstegemine ministeeriumi kodulehel

Mai – juuni lepingute sõlmimine

Konkursi kogueelarve on 250 000 eurot

Projektitaotlused tuleb saata 1. märtsiks e-mailile kersti.kiviruut@hm.ee

Lähem info

Kersti Kivirüüt

Haridus- ja Teadusministeerium

Üldharidusosakonna peaekspert

7 350 229

**Lisa 1**

**RIIGIEELARVELISE TOETUSE TAOTLUS**

|  |
| --- |
| 1. Taotleja nimi:
 |
| 1. Registrikood:
 |
| 1. Taotleja kontaktandmed (postiaadress, telefon, elektronpost)
 |
| 1. Taotleja arveldusarve number ja panga nimi:
 |
| 1. Riigieelarvest taotletav summa:
 |

1. Projekti või tegevustoetuse lühikirjeldus (kui projekt jaguneb allprojektideks, siis allprojektide kaupa ja tegevuste puhul tegevuste kaupa):
2. Projekti või tegevustoetuse taotletav eesmärk, oodatav tulemus ja mõõtmiskriteeriumid:
3. Kirjeldus, kuidas on kaasatud õpilased projekti planeerimisfaasi
4. Kirjeldus, kuidas on tagatud õpilaste aktiivne osalus projekti tegevustes
5. Kirjeldus, mil määral on kaasatud projekti tegevustesse riskinoori
6. Kirjeldus, kuidas luuakse projekti tegevustega hariduslikku lõimumist võimaldav keskkond
7. Kirjeldus, kuidas on projektis teadvustatud kultuuridevahelist mõõdet
8. Projekti või tegevuse ajakava:
9. Kaasfinantseerijad (nende olemasolul
10. Eelarve:

|  |  |  |  |  |
| --- | --- | --- | --- | --- |
| **TULUD** | **Omafinantseering** | **HTMi toetus** | **Muu toetus/allikas** | **KOKKU** |
| Tulude loetelu | Summa ja % kogusummast | Summa ja % kogusummast | Summa ja % kogusummast |  |
|  |  |  |  |  |
|  |  |  |  |  |
| **KULUD** | **Omafinantseering** | **HTMi toetus** | **Muu toetus/allikas** | **KOKKU** |
| Kulude loetelu | Summa ja % kogusummast | Summa ja % kogusummast | Summa ja % kogusummast |  |
|  |  |  |  |  |
|  |  |  |  |  |

*Tuludena näidatakse kõik eeldatavad tululiigid (sh toetus, liikmemaksud, müügitulu, piletimüük) summana ja protsentides kogusummast.*

*Projekti kuludena näidatakse kõik eeldatavad kululiigid (vajadusel tuleb tabelisse ridu lisada).*

1. Taotleja kinnitab esitatud andmete õigsust

Taotleja kinnitab, et ta on maksevõimeline, tema vara ei ole sekvesteeritud, tema suhtes ei ole algatatud likvideerimismenetlust ega tehtud pankrotiotsust ja et ta on täitnud kõik kohustused riiklike ja kohalike maksude osas.

|  |
| --- |
| Taotleja allkirjaõigusliku esindaja andmed:Nimi Ametikoht Allkiri Taotluse esitamise kuupäev  |

1. Kaasamismeetodite kvaliteedi hindamisel võetakse aluseks R.Harti osalusastmestik [↑](#footnote-ref-1)